



**REPUBLIKA HRVATSKA**

**MEĐIMURSKA ŽUPANIJA**

**OPĆINA SVETI JURAJ NA BREGU**

**OPĆINSKO VIJEĆE**

KLASA: 302-05/23-01/01

URBROJ: 2109-16-03-23-1

Pleškovec, 06. lipnja 2023.

Na temelju članka 5. stavka 2. i stavka 4. Zakona o unapređenju poduzetničke infrastrukture („Narodne novine“, broj 93/13., 114/13., 41/14., 57/18. i 138/21.) i članka 28. Statuta Općine Sveti Juraj na Bregu („Službeni glasnik Međimurske županije”, broj 08/21.), Općinsko vijeće Općine Sveti Juraj na Bregu na 14. sjednici održanoj 06. lipnja 2023. godine, donijelo je

**Odluku**

**o osnivanju poduzetničke zone „Brezje“**

**Članak 1.**

Ovom se Odlukom osniva poduzetnička zona „Brezje“ čiji prostorni obuhvat je planiran Detaljnim planom uređenja Gospodarske zone i dijela stambenog područja u Brezju („Službeni glasnik Međimurske županije“, broj 06/07.) i Prostornim planom uređenja Općine Sveti Juraj na Bregu („Službeni glasnik Međimurske županije“, broj 4/06.,10/15., 20/19., 2/20. - pročišćeni tekst i 06/23.).

**Članak 2.**

Područje poduzetničke zone „Brezje“ u katastarskoj općini Zasadbreg formira se od katastarskih čestica: 6518/3., 6518/4., 6518/6., 6518/7., 6518/8., 6518/9., 6518/10, 6518/11. i 6518/12., 6439/1., 6440/1., 6440/2., 6445/1., 6446/1., 6447/1. dio, 6449/2., 6450., 6451., 6452., 6453., 6454., 6455., 6456., 6457., 6458. i 6459., ukupne površine 74.250 m2, odnosno 7.4250 ha.

**Članak 3.**

Prostorni obuhvat cijele novoformirane poduzetničke zone „Brezje“ iz članka 2. ove Odluke zauzima ukupno 74.250 m2, odnosno 7.9939 ha površine.

**Članak 4.**

Nositelj i organizator razvoja poduzetničke zone je Općina Sveti Juraj na Bregu.

**Članak 5.**

Prostor poduzetničke zone „Brezje“ iz članka 2. ove Odluke je djelomično infrastrukturno opremljen te će se potrebna energetska, komunalna, prometna, komunikacijska i druga infrastruktura izgraditi na temelju važeće prostorno-planske dokumentacije.

**Članak 6.**

Sastavni dio ove Odluke je objedinjeni izvadak katastarskog plana s prikazom obuhvata poduzetničke zone „Brezje“.

**Članak 7.**

Ova Odluka stupa na snagu osmog dana od dana objave u „Službenom glasniku Međimurske županije“.

**PREDSJEDNIK**

Općinskog vijeća

Anđelko Kovačić